Գերման Լոպատին

Գերման Լոպատին Ալեքսանդրովիչ (13 (25).1.1845, Նիժնի Նովգորոդ (այժմ՝ Գորկի)- 1918, դեկտեմբերի 26, Պետրոգրադ), ռուս հեղափոխական, I Ինտերնացիոնալի գլխավոր խորհրդի անդամ։

Կենսագրություն 
1866 թվականին ավարտել է Պետերբուրգի համալսարանը։ 1870-ական թվականներին ապրել է արտասահմանում, մտերիմ է եղել Կարլ Մարքսի, Ֆրիդրիխ Էնգելսի հետ։ Ռուսերեն է թարգմանել Կ. Մարքսի «Կապիտալ»-ի I հատորի մի մասը։

1870-1871 թվականների ձմռանը Ն. Գ. Չեռնիշեսկուն աքսորից ազատելու անհաջող փորձ է կատարել։ Մի քանի անգամ բանտարկվել է։ 1883 թվականին, աքսորից փախչելուց հետո փորձել է վերականգնել «Նարոդնայա վոլյա»-ի կենտրոնական կազմակերպությունը։ Մարքսի և էնգելսի ազդեցությամբ Լոպատինը եկավ այն համոզման, որ Ռուսաստանը կանգնած է ոչ թե սոցիալիստական, այլ բուրժուադէաոկրատական վերափոխումների շեմին։ 1887 թվականին դատապարտվել է մահվան, որը փոխարինվել է ցմահ տաժանակրության։ Ազատվել է 1905-1907 թվականների հեղափոխության ժամանակ։

Ծանոթագրություններ 

1845 ծնունդներ
1918 մահեր
Ռուս հեղափոխականներ
Սանկտ Պետերբուրգի պետական համալսարանի շրջանավարտներ
Ռուս հրապարակախոսներ
Ռուս թարգմանիչներ